《集鼓山寺仝从甫郑尧邻吴道敬吴赞庭陈万里作》
明代·佘翔

陶潜栖白社，谢眺赋青山。地似藤萝外，人多伯仲间。

裁诗幽鸟下，移石暮云还。但得如渑酒，沉冥学闭关。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。